Winston Peters
Winston Peters Res apud Vicidata repertae: Nativitas: 11 Aprilis 1945; Whangarei Patria: Nova Zelandia Familia Genitores: ; Joan Peters Proles: Bree Peters Winston Peters (Whangarei in urbe die 11 Aprilis 1945 natus) est politicus Novae Zelandiae. Patre e tribu Ngāti Wai Maoriensi orto sed maternis proavis Scotis, Winston Peters in urbe nativa educatus est. Iuvenis in Australia laboravit. Alumnus est universitatis Aucopolitanae. A die 24 Maii 1979 parlamento Novozelandensi legatus est fere hodie usque, annis 1981-1984 et 2008-2011 exceptis. Fuit minister a rebus Maori a die 2 Novembris 1990 ad 1 Octobris 1991. Factionem Novae Zelandiae imprimis anno 1993 condidit etiamque hodie ducit. Bis minister a rebus externis meruit, a die 19 Octobris 2005 ad 29 Augusti 2008, prima ministra Helena Clark, rursusque ab 26 Octobris 2017, prima ministra Hyacintha Ardern.